title: Sklep Sveta (EU) 2019/639 z dne 15. aprila 2019 o stališču, ki se v imenu Evropske unije zavzame na devetem zasedanju Konference pogodbenic, glede sprememb prilog A in B k Stockholmski konvenciji o obstojnih organskih onesnaževalih

text:
                  24.4.2019

                  SL

                  Uradni list Evropske unije

                  L 109/22

         SKLEP SVETA (EU) 2019/639
         z dne 15. aprila 2019
         o stališču, ki se v imenu Evropske unije zavzame na devetem zasedanju Konference pogodbenic, glede sprememb prilog A in B k Stockholmski konvenciji o obstojnih organskih onesnaževalih
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Stockholmska konvencija o obstojnih organskih onesnaževalih (v nadaljnjem besedilu: Konvencija) je začela veljati 17. maja 2004, Unija pa jo je sklenila s Sklepom Sveta 2006/507/ES (1).

                     (2)

                     Konvencija se v Uniji izvaja z Uredbo (ES) št. 850/2004 Evropskega parlamenta in Sveta (2).

                     (3)

                     V skladu s členom 8 Konvencije lahko Konferenca pogodbenic kemikalije uvrsti v priloge A, B in/ali C h Konvenciji in opredelila s tem nadzorne ukrepe, povezane s temi kemikalijami.

                     (4)

                     Zaradi varovanja zdravja ljudi in okolja pred nadaljnjimi izpusti dikofola, perfluorooktanojske kisline (PFOA), njenih soli in njej sorodnih spojin je treba zmanjšati ali odpraviti proizvodnjo in uporabo navedenih kemikalij na svetovni ravni in podpreti njuno uvrstitev na ustrezne priloge h Konvenciji. Poleg tega je treba dodatno zmanjšati ali odpraviti uporabo perfluorooktan sulfonske kisline (PFOS), njenih soli in perfluorooktan sulfonil fluorida (PFOSF), in sicer s spremembo ali črtanjem sprejemljivih namenov in/ali posebnih izjem v Prilogi B h Konvenciji.

                     (5)

                     Pričakuje se, da bo Konferenca pogodbenic na svojem devetem zasedanju odločila o uvrstitvi teh kemikalij v Prilogo A h Konvenciji in spremembi obstoječih vnosov v Prilogo B h Konvenciji.

                     (6)

                     Primerno je določiti stališče, ki se v imenu Unije zavzame na devetem zasedanju Konference pogodbenic glede sprememb prilog A in B h Konvenciji, saj bodo te spremembe za Unijo zavezujoče –

               SPREJEL NASLEDNJI SKLEP:

            Člen 1
            Stališče, ki se v imenu Unije zavzame na devetem zasedanju Konference pogodbenic Stockholmske konvencije o obstojnih organskih onesnaževalih (v nadaljnjem besedilu: Konvencija), je, da se ob upoštevanju ustreznih priporočil odbora za pregled obstojnih organskih onesnaževal podpre:

                        (a)

                        uvrstitev dikofola v Prilogo A h Konvenciji brez posebnih izjem;

                        (b)

                        uvrstitev perfluorooktanojske kisline (PFOA), njenih soli in njej sorodnih spojin v Prilogo A h Konvenciji, vključno z vključitvijo novega dela [X] v Prilogo A h Konvenciji, s posebnimi izjemami za:

                                    (i)

                                    proizvodnjo polprevodnikov ali povezanih elektronskih naprav, tudi – za 10 let od datuma začetka veljavnosti teh sprememb – z izjemo za nadomestne dele za opremo, ki se uporablja za proizvodnjo polprevodnikov ali povezanih elektronskih naprav,

                                    (ii)

                                    fotografske premaze, ki se uporabljajo za filme,

                                    (iii)

                                    oljeodporne in vodoodporne tekstilne materiale za zaščito delavcev pred nevarnimi tekočinami, ki predstavljajo tveganje za njihove zdravje in varnost,

                                    (iv)

                                    invazivne medicinske pripomočke in medicinske pripomočke za vsaditev,

                                    (v)

                                    peno za gašenje požarov za supresijo hlapov tekočih goriv in pri požarih s tekočimi gorivi, ki jo nameščeni sistemi, tako premični kot pritrjeni, že vsebujejo,

                                    (vi)

                                    uporabo perfluorooktil jodida za proizvodnjo perfluorooktil bromida, namenjenega proizvodnji farmacevtskih izdelkov do leta 2036, pod pogojem, da se redno pregleduje;

                        (c)

                        sprememba odstavka 3(b) dela [X] Priloge A h Konvenciji o PFOA, njenih soleh in njej sorodnih spojinah: dodatek „Dovoli se lahko preskušanje za preverjanje pravilnega delovanja nameščenega sistema, ki že vsebuje peno za gašenje požarov, ki vsebuje ali bi lahko vsebovala PFOA, njene soli in njej sorodne spojine, vendar pod pogojem, da so emisije v okolje preprečene in se zbrane odplake odstranjujejo na okolju varen način v skladu s členom 6(1) Konvencije.“;

                        (d)

                        črtanje naslednjih „sprejemljivih namenov“ iz vnosa o perfluorooktan sulfonski kislini (PFOS) in njenih derivatih v Prilogi B h Konvenciji: fotografsko slikanje, fotoodporni in antirefleksni premazi za polprevodnike, sredstvo za jedkanje za sestavljene polprevodnike in keramične filtre, hidravlične tekočine v letalstvu, nekateri medicinski pripomočki (kot so pridobivanje prevlek iz kopolimera etilena in tetrafluoroetilena (ETFE) ter radioopačnega ETFE, in vitro diagnostični medicinski pripomočki in barvni filtri CCD);

                        (e)

                        črtanje naslednjih „posebnih izjem“ iz vnosa o perfluorooktan sulfonski kislini (PFOS) in njenih derivatih v Prilogi B h Konvenciji: fotomaske pri proizvodnji polprevodnikov in tekočih kristalov (LCD), nanašanje kovinskih prevlek (trde kovinske prevleke), nanašanje kovinskih prevlek (dekorativne prevleke), električni in elektronski deli za nekatere barvne tiskalnike in barvne kopirne stroje, insekticidi za zatiranje rdečih ognjenih mravelj in termitov, kemično gnana proizvodnja olja;

                        (f)

                        sprememba „sprejemljivega namena“ za PFOS in njene derivate za proizvodnjo in uporabo pene za gašenje požara s „posebno izjemo“ za uporabo pene za gašenje požara za supresijo hlapov tekočih goriv in pri požarih s tekočimi gorivi;

                        (g)

                        sprememba iz „sprejemljivega namena“ za PFOS in njene derivate za proizvodnjo in uporabo za nanašanje kovinskih prevlek (trde kovinske prevleke) samo v sistemih zaprtega kroga v „posebno izjemo“ za to uporabo;

                        (h)

                        sprememba „sprejemljivega namena“ za PFOS in njene derivate za uporabo v vabah za žuželke za zatiranje krojaških mravelj iz rodov Atta spp. in Acromyrex spp. z vključitvijo sulfuramida ter navedbo, da je „sprejemljiv namen“ samo za uporabo v kmetijstvu.

            Člen 2
            Glede na razvoj dogodkov na devetem zasedanju Konference pogodbenic se lahko predstavniki Unije v posvetovanju z državami članicami na usklajevalnih sestankih na kraju samem dogovorijo o manjših spremembah stališča iz člena 1 brez nadaljnjega sklepa Sveta.

            Člen 3
            Ta sklep začne veljati na dan sprejetja.

            V Luxembourgu, 15. aprila 2019

                  Za Svet

                  Predsednik

               P. DAEA

            (1)  Sklep Sveta 2006/507/ES z dne 14. oktobra 2004 o sklenitvi, v imenu Evropske skupnosti, Stockholmske konvencije o obstojnih organskih onesnaževalih (UL L 209, 31.7.2006, str. 1).

            (2)  Uredba (ES) št. 850/2004 Evropskega parlamenta in Sveta z dne 29. aprila 2004 o obstojnih organskih onesnaževalih in spremembi Direktive 79/117/EGS (UL L 158, 30.4.2004, str. 7).


title: Sklep Sveta (EU) 2019/640 z dne 15. aprila 2019 o dodelitvi sproščenih sredstev iz projektov v okviru 10. Evropskega razvojnega sklada za dopolnitev sredstev za mirovno pomoč za Afriko

text:
                  24.4.2019

                  SL

                  Uradni list Evropske unije

                  L 109/24

         SKLEP SVETA (EU) 2019/640
         z dne 15. aprila 2019
         o dodelitvi sproščenih sredstev iz projektov v okviru 10. Evropskega razvojnega sklada za dopolnitev sredstev za mirovno pomoč za Afriko
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (1), in zlasti člena 1(4) Notranjega sporazuma,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je v okviru 11. Evropskega razvojnega sklada (ERS) do zdaj prevzela obveznosti v skupni višini 1 627 300 000 EUR za mirovno pomoč za Afriko, da bi zagotovila finančno podporo odzivom Afriške unije na sedanje in prihodnje varnostne krize v Afriki. Takšno raven zavezanosti za mir in varnost na afriški celini bi bilo treba ohraniti tudi za obdobje 2019–2020.

                     (2)

                     Potrebe mirovne pomoči za Afriko za obdobje 2019–2020 so ocenjene na 814 860 000 EUR.

                     (3)

                     Primerno je, da se za zagotovitev financiranja mirovne pomoči za Afriko do konca leta 2020 uporabijo sproščena sredstva iz projektov v okviru 10. ERS.

                     (4)

                     S temi sredstvi bi bilo treba financirati dejavnosti mirovne pomoči za Afriko, vključno s podporo operacionalizaciji Afriške strukture za mir in varnost, podporo pobudam za preprečevanje in obvladovanje nasilnih konfliktov v primeru nujnih in nepredvidenih potreb v kriznih razmerah (mehanizem za zgodnje odzivanje) in podporo operacijam v podporo miru pod afriškim vodstvom, ter kriti odhodke za podporo, ki jih bo imela Komisija.

                     (5)

                     Ta sredstva bi bilo treba uporabljati v skladu z ustreznim večletnim akcijskim programom za mirovno pomoč za Afriko ter pravili in postopki, ki se uporabljajo za 11. ERS, kot so določeni v uredbah Sveta (EU) 2015/322 (2) in (EU) 2018/1877 (3) –

               SPREJEL NASLEDNJI SKLEP:

            Člen 1
            Znesek v višini največ 445 860 000 EUR iz sproščenih sredstev iz projektov v okviru 10. Evropskega razvojnega sklada (ERS) se dodeli za dopolnitev sredstev za mirovno pomoč za Afriko za obdobje 2019–2020.
            Od navedenega zneska se znesek v višini največ 14 860 000 EUR dodeli za odhodke za podporo, ki jih bo imela Komisija.
            Navedena sredstva se uporabljajo v skladu s pravili in postopki, ki se uporabljajo za 11. ERS.

            Člen 2
            Ta sklep začne veljati dan po sprejetju.

            V Luxembourgu, 15. aprila 2019

                  Za Svet

                  Predsednik

               P. DAEA

            (1)  UL L 210, 6.8.2013, str. 1.

            (2)  Uredba Sveta (EU) 2015/322 z dne 2. marca 2015 o izvajanju 11. Evropskega razvojnega sklada (UL L 58, 3.3.2015, str. 1).

            (3)  Uredba Sveta (EU) 2018/1877 z dne 26. novembra 2018 o finančni uredbi, ki se uporablja za 11. Evropski razvojni sklad, in razveljavitvi Uredbe (EU) 2015/323 (UL L 307, 3.12.2018, str. 1).


title: Sklep Evropske centralne banke (EU) 2019/685 z dne 18. aprila 2019 o skupnem znesku letnih nadomestil za nadzor za leto 2019 (ECB/2019/10)

text:
                  2.5.2019

                  SL

                  Uradni list Evropske unije

                  L 115/16

         SKLEP EVROPSKE CENTRALNE BANKE (EU) 2019/685
         z dne 18. aprila 2019
         o skupnem znesku letnih nadomestil za nadzor za leto 2019 (ECB/2019/10)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) in zlasti člena 30 Uredbe,
         ob upoštevanju Uredbe (EU) št. 1163/2014 Evropske centralne banke z dne 22. oktobra 2014 o nadomestilih za nadzor (ECB/2014/41) (2) ter zlasti člena 3(1) in člena 9(2) Uredbe,
         ob upoštevanju naslednjega:

                     (1)

                     Skupni znesek letnih nadomestil za nadzor, ki se zaračuna v skladu s členom 9(2) Uredbe (EU) št. 1163/2014 (ECB/2014/41), mora kriti izdatke Evropske centralne banke (ECB) v zvezi z nadzorniškimi nalogami v zadevnem obdobju zaračunavanja nadomestila, vendar pa teh izdatkov ne sme preseči. Navedeni izdatki obsegajo stroške, ki so neposredno povezani z nadzorniškimi nalogami ECB, kot so neposredni nadzor nad pomembnimi subjekti, pregled nad nadzorom nad manj pomembnimi subjekti ter opravljanje horizontalnih nalog in specializiranih storitev. Vključujejo tudi stroške, ki so posredno povezani z nadzorniškimi nalogami ECB, kot so storitve, ki jih opravljajo podporna poslovna področja ECB, kar vključuje upravljanje prostorov in človeških virov, administrativne storitve, proračun in kontroling, računovodske, pravne, komunikacijske in prevajalske storitve, notranjo revizijo ter storitve na področju statistike in informacijske tehnologije.

                     (2)

                     Za izračun letnih nadomestil za nadzor, ki se plačajo v zvezi s pomembnimi nadzorovanimi subjekti in pomembnimi nadzorovanimi skupinami ter v zvezi z manj pomembnimi nadzorovanimi subjekti in manj pomembnimi nadzorovanimi skupinami, je treba skupne stroške razdeliti na podlagi izdatkov, dodeljenih ustreznim funkcijam, ki opravljajo neposredni nadzor nad pomembnimi nadzorovanimi subjekti in pomembnimi nadzorovanimi skupinami ter posredni nadzor nad manj pomembnimi nadzorovanimi subjekti in manj pomembnimi nadzorovanimi skupinami.

                     (3)

                     Skupni znesek letnih nadomestil za nadzor za leto 2019 je treba izračunati kot vsoto: (a) ocenjenih letnih stroškov nadzorniških nalog za leto 2019, ki temeljijo na odobrenem proračunu ECB za leto 2019, ob upoštevanju vseh sprememb ocenjenih letnih stroškov ECB, ki so bile znane ob sprejetju tega sklepa; in (b) presežka ali primanjkljaja iz leta 2018.

                     (4)

                     Presežek ali primanjkljaj je treba določiti tako, da se dejanski letni stroški nadzorniških nalog, nastali za leto 2018, kakor izhajajo iz letnih računovodskih izkazov ECB za leto 2018 (3), odštejejo od ocenjenih letnih stroškov, zaračunanih za leto 2018, ki so določeni v Prilogi k Sklepu Evropske centralne banke (EU) 2018/667 (ECB/2018/12) (4).

                     (5)

                     V skladu s členom 5(3) Uredbe (EU) št. 1163/2014 (ECB/2014/41) je treba pri ocenjenih letnih stroških nadzorniških nalog za leto 2019 upoštevati tudi zneske nadomestil, ki se nanašajo na pretekla obdobja zaračunavanja nadomestila in jih ni bilo mogoče pobrati, plačila obresti, prejeta v skladu s členom 14, ter zneske, prejete ali vrnjene v skladu s členom 7(3) navedene uredbe –

               SPREJEL NASLEDNJI SKLEP:

            Člen 1
            Opredelitev pojmov
            V tem sklepu se uporabljajo opredelitve pojmov iz Uredbe (EU) št. 468/2014 Evropske centralne banke (ECB/2014/17) (5) in Uredbe (EU) št. 1163/2014 (ECB/2014/41).

            Člen 2
            Skupni znesek letnih nadomestil za nadzor za leto 2019

               1.   Skupni znesek letnih nadomestil za nadzor za leto 2019 znaša 576 020 336 EUR in je izračunan, kakor je prikazano v Prilogi I.

               2.   Posamezna kategorija nadzorovanih subjektov in nadzorovanih skupin plača naslednji skupni znesek letnih nadomestil za nadzor:

                           (a)

                           pomembni nadzorovani subjekti in pomembne nadzorovane skupine: 524 196 987 EUR;

                           (b)

                           manj pomembni nadzorovani subjekti in manj pomembne nadzorovane skupine: 51 823 349 EUR.

                     Razdelitev skupnega zneska letnih nadomestil za nadzor za leto 2019, ki ga plača posamezna kategorija, je prikazana v Prilogi II.

            Člen 3
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            V Frankfurtu na Majni, 18. aprila 2019

                  Predsednik ECB

               Mario DRAGHI

            (1)  UL L 287, 29.10.2013, str. 63.

            (2)  UL L 311, 31.10.2014, str. 23.

            (3)  Objavljeno februarja 2019 na spletni strani ECB na naslovu www.ecb.europa.eu.

            (4)  Sklep Evropske centralne banke (EU) 2018/667 z dne 19. aprila 2018 o skupnem znesku letnih nadomestil za nadzor za leto 2018 (ECB/2018/12) (UL L 111, 2.5.2018, str. 3).

            (5)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).

            PRILOGA I

               Izračun skupnega zneska letnih nadomestil za nadzor za leto 2019

                        (EUR)

                           Ocenjeni letni stroški za leto 2019

                           559 007 136

                        Plače in zaslužki

                        264 525 116

                        Najemnine in vzdrževanje stavb

                        58 866 157

                        Drugi odhodki iz poslovanja

                        235 615 863

                           Presežek/primanjkljaj iz leta 2018

                           15 332 187

                           Zneski, ki se upoštevajo v skladu s členom 5(3) Uredbe (EU) št. 1163/2014 (ECB/2014/41)

                           1 681 013

                        Zneski nadomestil, ki se nanašajo na pretekla obdobja zaračunavanja nadomestila in jih ni bilo mogoče pobrati

                        0

                        Plačila obresti, prejeta v skladu s členom 14 zgoraj navedene uredbe

                        – 9 626

                        Zneski, prejeti ali vrnjeni v skladu s členom 7(3) zgoraj navedene uredbe

                        1 690 639

                           SKUPAJ

                           576 020 336

            PRILOGA II

               Razdelitev skupnega zneska letnih nadomestil za nadzor za leto 2019

                        (EUR)

                        Pomembni nadzorovani subjekti in pomembne nadzorovane skupine

                        Manj pomembni nadzorovani subjekti in manj pomembne nadzorovane skupine

                        Skupaj

                           Ocenjeni letni stroški za leto 2019

                           508 696 494

                           50 310 642

                           559 007 136

                           Presežek/primanjkljaj iz leta 2018

                           13 952 290

                           1 379 897

                           15 332 187

                           Zneski, ki se upoštevajo v skladu s členom 5(3) Uredbe (EU) št. 1163/2014 (ECB/2014/41)

                           1 548 203

                           132 810

                           1 681 013

                        Zneski nadomestil, ki se nanašajo na pretekla obdobja zaračunavanja nadomestila in jih ni bilo mogoče pobrati

                        0

                        0

                        0

                        Plačila obresti, prejeta v skladu s členom 14 zgoraj navedene uredbe

                        – 7 918

                        – 1 708

                        – 9 626

                        Zneski, prejeti ali vrnjeni v skladu s členom 7(3) zgoraj navedene uredbe

                        1 556 121

                        134 518

                        1 690 639

                           SKUPAJ

                           524 196 987

                           51 823 349

                           576 020 336


Odločba Komisije z dne 26/04/2019 o razglasitvi združljivosti koncentracije s skupnim trgom (Zadeva št. COMP/M.9346 - Investcorp Investment Holdings Limited / Aberdeen Asset Management plc) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2019/824 z dne 14. maja 2019 o stališču, ki se v imenu Evropske unije zastopa v Razširjeni komisiji Konvencije za ohranitev južnega modroplavutega tuna (CCSBT), ter razveljavitvi Sklepa z dne 12. junija 2014 o stališču, ki se v imenu Unije zastopa v CCSBT

text:
                  22.5.2019

                  SL

                  Uradni list Evropske unije

                  L 134/19

         SKLEP SVETA (EU) 2019/824
         z dne 14. maja 2019
         o stališču, ki se v imenu Evropske unije zastopa v Razširjeni komisiji Konvencije za ohranitev južnega modroplavutega tuna (CCSBT), ter razveljavitvi Sklepa z dne 12. junija 2014 o stališču, ki se v imenu Unije zastopa v CCSBT
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     S Sklepom Sveta (EU) 2015/2437 (1) je Unija sklenila Konvencijo o ohranitvi južnega modroplavutega tuna (2) (v nadaljnjem besedilu: Konvencija CSBT), s katero je bila ustanovljena Komisija za ohranitev južnega modroplavutega tuna (v nadaljnjem besedilu: CCSBT).

                     (2)

                     CCSBT je odgovoren za upravljanje in ohranjanje ribolovnih virov na območju razširjenosti južnega modroplavutega tuna. Ker je Konvencija CSBT omejena na države, je CCSBT ustanovila Razširjeno komisijo CCSBT, ki poleg članic CCSBT vključuje ribolovne subjekte in Unijo. Razširjena komisija CCSBT v okviru CCSBT pripravlja sklepe, ki jih CCSBT formalno potrdi. CCSBT sprejema ukrepe za ohranjanje, upravljanje in optimalno uporabo južnega modroplavutega tuna. Taki ukrepi lahko postanejo zavezujoči za Unijo.

                     (3)

                     V Uredbi (EU) št. 1380/2013 Evropskega parlamenta in Sveta (3) je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti upravljalne in ohranitvene ukrepe, podpirati razvoj znanstvenega znanja in mnenja, postopoma odpraviti zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.

                     (4)

                     V skladu s skupnim sporočilom visokega predstavnika Unije za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ ter sklepi Sveta o navedenem skupnem sporočilu je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega vodenja glavna značilnost ukrepanja Unije v okviru teh forumov.

                     (5)

                     Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij: Evropska strategija za plastiko v krožnem gospodarstvu se sklicuje na posebne ukrepe za zmanjšanje onesnaževanja s plastiko in onesnaževanja morja ter izgub ali opustitev ribolovnega orodja na morju.

                     (6)

                     Primerno je oblikovati stališče, ki naj se v imenu Unije zastopa na zasedanjih CCSBT za obdobje 2019–2023, saj bodo ohranitveni in izvršilni ukrepi CCSBT za Unijo zavezujoči in bodo lahko odločilno vplivali na vsebino prava Unije, in sicer na uredbi Sveta (ES) št. 1005/2008 (4) in (ES) št. 1224/2009 (5), ter Uredbo (EU) 2017/2403 Evropskega parlamenta in Sveta (6).

                     (7)

                     Trenutno je stališče, ki se v imenu Unije zastopa na zasedanjih CCSBT, določeno s Sklepom Sveta z dne 12. junija 2014 o stališču, ki se v imenu Unije zastopa v CCSBT. Primerno je razveljaviti navedeni sklep in ga nadomestiti z novim sklepom za obdobje 2019–2023.

                     (8)

                     Zaradi spreminjajoče se narave ribolovnih virov na območju razširjenosti južnega modroplavutega tuna in posledične potrebe, da stališče EU upošteva nove razmere, vključno z novimi znanstvenimi in drugimi relevantnimi informacijami, predstavljenimi pred ali med zasedanji CCSBT, bi bilo treba v skladu z načelom lojalnega sodelovanja med institucijami Unije iz člena 13(2) Pogodbe o Evropski uniji vzpostaviti postopke za vsakoletno določitev stališča Unije za obdobje 2019–2023 –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na zasedanjih Razširjene komisije Konvencije za ohranitev južnega modroplavutega tuna (v nadaljnjem besedilu: CCSBT), je določeno v Prilogi I.

            Člen 2
            Vsakoletna opredelitev stališča Unije, ki se zastopa na zasedanjih Razširjene komisije CCSBT, se določi v skladu s Prilogo II.

            Člen 3
            Stališče Unije, določeno v Prilogi I, Svet na predlog Komisije oceni in po potrebi revidira najpozneje do letnega zasedanja Razširjene komisije CCSBT leta 2024.

            Člen 4
            Sklep Sveta z dne 12. junija 2014 o stališču, ki se v imenu Evropske unije zastopa v Komisiji za ohranitev južnega tuna (CCSBT), se razveljavi.

            Člen 5
            Ta sklep začne veljati na dan sprejetja.

            V Bruslju, 14. maja 2019

                  Za Svet

                  Predsednik

               P. DAEA

            (1)  Sklep Sveta (EU) 2015/2437 z dne 14. decembra 2015 o sklenitvi, v imenu Evropske unije, Sporazuma v obliki izmenjave pisem med Evropsko unijo in Komisijo za ohranitev južnega modroplavutega tuna (CCSBT) glede članstva Unije v razširjeni komisiji Konvencije za ohranitev južnega modroplavutega tuna (UL L 336, 23.12.2015, str. 27).

            (2)  Sporazum v obliki izmenjave pisem med Evropsko unijo in Komisijo za ohranitev južnega modroplavutega tuna (CCSBT) glede članstva Unije v razširjeni komisiji Konvencije za ohranitev južnega modroplavutega tuna (UL L 234, 8.9.2015, str. 3).

            (3)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).

            (4)  Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).

            (5)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).

            (6)  Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).

            PRILOGA I

               Stališče, ki se v imenu Unije zastopa v Razširjeni komisiji Konvencije za ohranitev južnega modroplavutega tuna (v nadaljnjem besedilu: CCSBT)

            1.   NAČELA
            Unija v okviru CCSBT:

                        a)

                        deluje v skladu s cilji in načeli, ki jim sledi v okviru skupne ribiške politike, zlasti s previdnostnim pristopom in cilji v zvezi z največjim trajnostnim donosom, kot je določeno v členu 2(2) Uredbe (EU) št. 1380/2013, za spodbujanje ekosistemskega pristopa k upravljanju ribištva, za preprečevanje in čim večje zmanjšanje nenamernega ulova ter postopno odpravo zavržkov, za zmanjšanje vpliva ribolovnih dejavnosti na morske ekosisteme in njihove habitate ter za zagotavljanje primernega življenjskega standarda za tiste, ki so odvisni od ribolovnih dejavnosti, in sicer s spodbujanjem ekonomsko uspešnega in konkurenčnega ribištva Unije ob upoštevanju interesov potrošnikov;

                        b)

                        si prizadeva za ustrezno vključitev deležnikov v fazi priprave ukrepov CCSBT in zagotavlja, da so ukrepi, sprejeti v tej komisiji, skladni s Konvencijo za ohranitev južnega modroplavutega tuna;

                        c)

                        zagotavlja, da so ukrepi, sprejeti v CCSBT, v skladu z mednarodnim pravom, zlasti z določbami Konvencije ZN o pomorskem mednarodnem pravu iz leta 1982, Sporazuma ZN v zvezi z ohranjanjem in upravljanjem čezconskih staležev rib in izrazito selivskih staležev rib iz leta 1995, Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje iz leta 1993 ter Sporazuma Organizacije za prehrano in kmetijstvo o ukrepih države pristanišča iz leta 2009;

                        d)

                        spodbuja stališča, skladna z dobrimi praksami regionalnih organizacij za upravljanje ribištva na istem območju;

                        e)

                        si prizadeva za usklajenost in sinergijo s politiko, ki jo vodi v okviru dvostranskih odnosov na področju ribištva s tretjimi državami, in zagotavlja skladnost s svojimi drugimi politikami, zlasti na področju zunanjih odnosov, zaposlovanja, okolja, trgovine, razvoja, raziskav in inovacij;

                        f)

                        zagotavlja spoštovanje svojih mednarodnih zavez;

                        g)

                        zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike (1);

                        h)

                        si za floto Unije na območju razširjenosti južnega modroplavutega tuna prizadeva ustvariti enake konkurenčne pogoje na podlagi istih načel in standardov, kot se uporabljajo v pravu Unije, ter spodbujati enotno izvajanje navedenih načel in standardov;

                        i)

                        zagotavlja skladnost s sklepi Sveta (2) o skupnem sporočilu visoke predstavnice EU za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ (3) in spodbuja ukrepe za podporo in povečanje učinkovitosti CCSBT ter po potrebi za izboljšanje njenega upravljanja in uspešnosti (zlasti kar zadeva znanost, skladnost s predpisi, preglednost in odločanje) kot prispevek k trajnostnemu upravljanju oceanov v vseh njegovih razsežnostih;

                        j)

                        spodbuja usklajevanje med regionalnimi organizacijami za upravljanje ribištva in konvencijami o regionalnih morjih oziroma sodelovanje z globalnimi organizacijami v okviru njihovih pooblastil, kadar je to primerno;

                        k)

                        spodbuja usklajevanje in sodelovanje z drugimi regionalnimi organizacijami za upravljanje ribištva za tune pri vprašanjih skupnega interesa, zlasti s ponovno vzpostavitvijo tako imenovanega procesa iz Kobeja za regionalne organizacije za upravljanje ribištva za tune in njegovo razširitvijo na vse regionalne organizacije za upravljanje ribištva.

                  2.   SMERNICE
            Unija si po potrebi prizadeva podpirati sprejetje naslednjih ukrepov CSSBT:

                        a)

                        ukrepov za ohranjanje in upravljanje ribolovnih virov na območju razširjenosti južnega modroplavutega tuna na podlagi najboljšega razpoložljivega znanstvenega mnenja, vključno s celotnim dovoljenim ulovom in kvotami ali reguliranjem napora za žive morske biološke vire, ki jih ureja CCSBT, kar bi omogočilo, da se delež izkoriščenosti največjega trajnostnega donosa doseže ali ohrani najpozneje do leta 2020. Po potrebi navedeni ohranitveni in upravljalni ukrepi vključujejo posebne ukrepe za staleže, ki jih je prizadel prelov, da se ribolovni napor ohrani v skladu z razpoložljivimi ribolovnimi možnostmi;

                        b)

                        ukrepov za preprečevanje dejavnosti nezakonitega, neprijavljenega in zakonsko neurejenega ribolova, odvračanje od njih in njihovo odpravljanje na območju razširjenosti južnega modroplavutega tuna, vključno s pripravo seznama plovil, ki takšne dejavnosti izvajajo;

                        c)

                        ukrepov za izboljšanje zbiranja znanstvenih podatkov o ribištvu ter spodbujanje boljšega sodelovanja med industrijo in znanstveniki;

                        d)

                        ukrepov spremljanja, nadzora in pregledovanja na območju razširjenosti južnega modroplavutega tuna, da se zagotovita učinkovitost nadzora in skladnost z ukrepi, sprejetimi v CCSBT;

                        e)

                        ukrepov za zmanjšanje negativnih učinkov ribolovnih dejavnosti in akvakulture na morsko biotsko raznovrstnost in morske ekosisteme ter njihove habitate, vključno z ukrepi za zmanjšanje onesnaževanja morja in preprečevanje onesnaževanja morja s plastičnimi odpadki ter zmanjšanje učinkov plastičnih odpadkov, ki so prisotni v morju, na morsko biotsko raznovrstnost in ekosisteme, zaščitnimi ukrepi za občutljive morske ekosisteme na območju razširjenosti južnega modroplavutega tuna v skladu z resolucijami Generalne skupščine Organizacije združenih narodov ter ukrepi za preprečevanje in čim večje zmanjšanje nenamernega ulova, zlasti ranljivih morskih vrst, in postopno odpravo zavržkov;

                        f)

                        ukrepov za upravljanje uporabe naprav za zbiranje rib, zlasti za izboljšanje zbiranja podatkov, da bi točno količinsko opredelili, spremljali in nadzorovali njihovo uporabo, zmanjšali učinke na ranljive staleže tuna, ublažili njihove morebitne učinke na ciljne in neciljne vrste ter na ekosistem;

                        g)

                        ukrepov za zmanjšanje učinkov zapuščene, izgubljene ali drugače zavržene ribiške opreme v oceanu in olajšanje prepoznavanja in odkrivanja take opreme ter za zmanjšanje njenega prispevka k morskim odpadkom;

                        h)

                        ukrepov za prepoved ribolova, ki se izvaja izključno za namen pridobivanja plavuti morskih psov, s katerimi se zahteva, da se vsi morski psi iztovorijo z vsemi plavutmi, ki se naravno držijo trupa;

                        i)

                        priporočil – po potrebi in v dovoljenem obsegu glede na zadevne ustanovne dokumente – ki spodbujajo izvajanje Konvencije o delu na področju ribolova Mednarodne organizacije dela (MOD);

                        j)

                        dodatnih tehničnih ukrepov na podlagi nasvetov pomožnih organov in delovnih skupin CCSBT.

               (1)  7087/12 REV 1 ADD 1 COR 1.

               (2)  7348/1/17 REV 1, 24.3.2017.

               (3)  JOIN(2016) 49 final, 10.11.2016.

            PRILOGA II

               Vsakoletna določitev stališča Unije, ki se zastopa na zasedanjih Razširjene komisije za ohranitev južnega modroplavutega tuna

            Pred vsakim zasedanjem Razširjene komisije CCSBT, na katerem navedeni organ sprejme sklepe s pravnim učinkom za Unijo, se sprejmejo potrebni ukrepi, da se v stališču, izraženem v imenu Unije, upoštevajo najnovejše znanstvene in druge pomembne informacije, predložene Evropski komisiji, v skladu z načeli in smernicami iz Priloge I.
            V ta namen in na podlagi navedenih informacij Evropska komisija Svetu dovolj zgodaj pred vsakim zasedanjem CCSBT pošlje pisni dokument, v katerem predstavi specifične elemente predlaganega stališča Unije, ki bo izraženo v imenu Unije, da bi lahko razpravljali o njegovih podrobnostih in jih potrdili.
            Če med zasedanjem Razširjene komisije CCSBT, vključno med zasedanjem na kraju samem, ni mogoče doseči dogovora, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.


Odločba Komisije z dne 28/06/2019 o razglasitvi združljivosti koncentracije s skupnim trgom (Zadeva št. COMP/M.9252 - China Molybdenum Co. Ltd / IXM BV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/06/2019 o razglasitvi združljivosti koncentracije s skupnim trgom (Zadeva št. COMP/M.9362 - Suez Organique / Avril PA / Terrial) v skladu z Uredbo Sveta (ES) št. 139/2004 (Besedilo v francoskem jeziku je edino verodostojno)


Odločba Komisije z dne 01/07/2019 o razglasitvi združljivosti koncentracije s skupnim trgom (Zadeva št. COMP/M.9384 - Sumitomo Corporation / Nippon Steel Corporation) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/06/2019 o razglasitvi združljivosti koncentracije s skupnim trgom (Zadeva št. COMP/M.9327 - Jiangsu Yangzijiang Shipbuilding Co., Ltd. / Mitsui E&S Shipbuilding Co., Ltd. / Mitsui & Co., Ltd.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta z dne 8. julija 2019 o imenovanju člana v upravni odbor Evropske agencije za varnost in zdravje pri delu (EU-OSHA) za Madžarsko

text:
                  10.7.2019

                  SL

                  Uradni list Evropske unije

                  C 232/4

         SKLEP SVETA
         z dne 8. julija 2019
         o imenovanju člana v upravni odbor Evropske agencije za varnost in zdravje pri delu (EU-OSHA) za Madžarsko
         (2019/C 232/03)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/126 Evropskega parlamenta in Sveta z dne 16. januarja 2019 o ustanovitvi Evropske agencije za varnost in zdravje pri delu (EU-OSHA) in razveljavitvi Uredbe Sveta (ES) št. 2062/94 (1) ter zlasti člena 4 Uredbe,
         ob upoštevanju seznama kandidatov, ki so ga vlade držav članic in organizacije delojemalcev ter delodajalcev predložile Svetu,
         ob upoštevanju seznamov članov in namestnikov članov Svetovalnega odbora za varnost in zdravje pri delu,
         ob upoštevanju naslednjega:

                     (1)

                     Svet je s Sklepom z dne 9. aprila 2019 (2) imenoval člane in namestnike članov upravnega odbora Evropske agencije za varnost in zdravje pri delu za obdobje od 1. aprila 2019 do 31. marca 2023.

                     (2)

                     Organizacija delodajalcev BusinessEurope je predlagala kandidata za prosto mesto, ki ga je treba zapolniti –

               SPREJEL NASLEDNJI SKLEP:

            Člen 1
            Za članico v upravnem odboru Evropske agencije za varnost in zdravje pri delu (EU-OSHA) za obdobje do 31. marca 2023 se imenuje:
            PREDSTAVNIKI ORGANIZACIJ DELODAJALCEV

                        Država

                        Član

                        Namestnik

                        Madžarska

                        Judit H. NAGY

            Člen 2
            Svet bo pozneje imenoval člane in namestnike, ki še niso bili predlagani.

            Člen 3
            Ta sklep začne veljati na dan sprejetja.

            V Bruslju, 8. julija 2019

                  Za Svet

                  Predsednica

               A.-K. PEKONEN

            (1)  UL L 30, 31.1.2019, str. 58.

            (2)  UL C 135, 11.4.2019, str. 7.


title: Sklep Sveta (EU) 2019/1179 z dne 8. julija 2019 o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP, o sodelovanju na posebnih področjih, za katera ne veljajo štiri temeljne svobode (Proračunska vrstica 02 04 77 03 – Pripravljalni ukrep o raziskavah na področju obrambe) (Besedilo velja za EGP.)

text:
                  11.7.2019

                  SL

                  Uradni list Evropske unije

                  L 185/39

         SKLEP SVETA (EU) 2019/1179
         z dne 8. julija 2019
         o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP, o sodelovanju na posebnih področjih, za katera ne veljajo štiri temeljne svobode (Proračunska vrstica 02 04 77 03 – Pripravljalni ukrep o raziskavah na področju obrambe)
         (Besedilo velja za EGP)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 218(9) Pogodbe,
         ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (2) ter zlasti člena 58(2)(b), člena 110(1) in člena 181 Uredbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o Evropskem gospodarskem prostoru (3) (v nadaljnjem besedilu: Sporazum EGP) je začel veljati 1. januarja 1994.

                     (2)

                     V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.

                     (3)

                     Protokol 31 k Sporazumu EGP vsebuje določbe o sodelovanju na posebnih področjih, za katera ne veljajo štiri temeljne svobode.

                     (4)

                     Primerno je, da pogodbenice Sporazuma EGP še naprej sodelujejo pri ukrepih Unije, ki se financirajo iz splošnega proračuna Evropske unije, v zvezi s pripravljalnimi ukrepi o raziskavah na področju obrambe.

                     (5)

                     Protokol 31 k Sporazumu EGP bi bilo zato treba spremeniti, da se to razširjeno sodelovanje omogoči od 1. januarja 2019.

                     (6)

                     Stališče Unije v Skupnem odboru EGP bi zato moralo temeljiti na priloženem osnutku sklepa –

               SPREJEL NASLEDNJI SKLEP:

            Člen 1
            Stališče, ki se v imenu Unije zavzame v Skupnem odboru EGP glede predlagane spremembe Protokola 31 k Sporazumu EGP, o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženem temu sklepu.

            Člen 2
            Ta sklep začne veljati na dan sprejetja.

            V Bruslju, 8. julija 2019

                  Za Svet

                  Predsednica

               A.-K. PEKONEN

            (1)  UL L 305, 30.11.1994, str. 6.

            (2)  UL L 193, 30.7.2018, str. 1.

            (3)  UL L 1, 3.1.1994, str. 3.

            OSNUTEK
            SKLEP SKUPNEGA ODBORA EGP
            št. …/2019
            z dne …
            o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
            SKUPNI ODBOR EGP JE –
            ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 Sporazuma EGP,
            ob upoštevanju naslednjega:

                        (1)

                        Primerno je, da pogodbenice Sporazuma EGP še naprej sodelujejo pri ukrepih Unije, ki se financirajo iz splošnega proračuna Evropske unije, v zvezi s pripravljalnimi ukrepi o raziskavah na področju obrambe.

                        (2)

                        Protokol 31 k Sporazumu EGP bi bilo zato treba spremeniti, da se to razširjeno sodelovanje omogoči od 1. januarja 2019 –

                  SPREJEL NASLEDNJI SKLEP:

               Člen 1
               V odstavku 13(a) člena 1 Protokola 31 k Sporazumu EGP se besedilo „in 2018“ nadomesti z besedilom „, 2018 in 2019“.

               Člen 2
               Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*1).
               Uporablja se od 1. januarja 2019.

               Člen 3
               Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

               V Bruslju,

                     Za Skupni odbor EGP

                     Predsednik

                     Sekretarja

                     Skupnega odbora EGP

               (*1)  [Navedena ni nobena ustavna zahteva.] [Navedene so ustavne zahteve.]


Odločba Komisije z dne 12/06/2019 o razglasitvi združljivosti koncentracije s skupnim trgom (Zadeva št. COMP/M.9350 - Santander Group / Mapfre Group) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 11/07/2019 o razglasitvi združljivosti koncentracije s skupnim trgom (Zadeva št. COMP/M.9314 - AddUp / Sogeclair / PrintSky) v skladu z Uredbo Sveta (ES) št. 139/2004 (Besedilo v francoskem jeziku je edino verodostojno)


title: Sklep Komisije (EU) 2019/1268 z dne 3. julija 2019 o predlagani državljanski pobudi „Končajmo dobo plastike v Evropi“ (notificirano pod dokumentarno številko C(2019) 4974)

text:
                  29.7.2019

                  SL

                  Uradni list Evropske unije

                  L 200/33

         SKLEP KOMISIJE (EU) 2019/1268
         z dne 3. julija 2019
         o predlagani državljanski pobudi „Končajmo dobo plastike v Evropi“

               (notificirano pod dokumentarno številko C(2019) 4974)

         (Besedilo v francoskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (1) in zlasti člena 4 Uredbe,
         ob upoštevanju naslednjega:

                     (1)

                     Vsebina predlagane državljanske pobude „Končajmo dobo plastike v Evropi“ je naslednja: „Evropsko komisijo pozivamo, naj pregleda direktivo o vplivu določenih plastičnih izdelkov na okolje, in sicer z namenom, da bi se v Evropi prepovedali vsi plastični izdelki za enkratno uporabo.“

                     (2)

                     Cilji predlagane državljanske pobude so naslednji: „Evropska unija je 10. maja že presegla skrajne meje naravnih virov, ki ji jih naš planet lahko zagotovi. Vendar pa Evropa kljub znanstvenim poročilom, ki poudarjajo nujno potrebo po ukrepanju, ne uvaja nobenih korenitih sprememb svojega modela. Uporaba plastike je značilen primer trmastega zavračanja dejstev, ki je v nasprotju s potrebami okolja. Zato pozivamo k prepovedi vse plastične embalaže in plastenk do leta 2027, da se bodo lahko začeli izvajati konkretni ukrepi, ki bodo upoštevali omejitve naših virov.“

                     (3)

                     Pogodba o Evropski uniji (v nadaljnjem besedilu: PEU) krepi državljanstvo Unije in nadalje utrjuje demokratično delovanje Unije, saj med drugim določa, da ima vsak državljan pravico sodelovati v demokratičnem življenju Unije prek evropske državljanske pobude.

                     (4)

                     Zato bi morali biti postopki in pogoji, ki veljajo za državljansko pobudo, jasni, preprosti, uporabniku prijazni in sorazmerni z naravo državljanske pobude, da bi spodbujali sodelovanje državljanov in prispevali k večji dostopnosti Unije.

                     (5)

                     Komisija je pooblaščena, da na podlagi člena 192(1) PDEU v povezavi s členom 191(1) PDEU za namen izvajanja Pogodb predloži predloge pravnih aktov za ukrepe, ki jih je treba sprejeti za doseganje ciljev ohranjanja, varovanja in izboljšanja kakovosti okolja, varovanja človekovega zdravja, skrbne in preudarne rabe naravnih virov ter spodbujanja ukrepov na mednarodni ravni za reševanje regionalnih ali globalnih okoljskih problemov, zlasti v boju proti podnebnim spremembam.

                     (6)

                     Predlagana državljanska pobuda iz navedenih razlogov ni očitno zunaj okvira pristojnosti Komisije za predložitev predlogov pravnih aktov Unije za namen izvajanja Pogodb v smislu člena 4(2)(b) Uredbe.

                     (7)

                     Poleg tega je bil v skladu s členom 3(2) Uredbe ustanovljen državljanski odbor in imenovani sta bili kontaktni osebi, predlagana državljanska pobuda pa ni očitno žaljiva, neresna ali provokativna in ni v očitnem nasprotju z vrednotami Unije, kot so določene v členu 2 PEU.

                     (8)

                     Predlagano državljansko pobudo „Končajmo dobo plastike v Evropi“ bi bilo zato treba prijaviti –

               SPREJELA NASLEDNJI SKLEP:

            Člen 1
            Predlagana državljanska pobuda „Končajmo dobo plastike v Evropi“ se prijavi.

            Člen 2
            Ta sklep začne veljati 26. julija 2019.

            Člen 3
            Ta sklep je naslovljen na organizatorje (člane državljanskega odbora) predlagane državljanske pobude „Končajmo dobo plastike v Evropi“, ki jih kot kontaktni osebi zastopata Daniela PLATSCH in Alice BUSTIN.

            V Bruslju, 3. julija 2019

                  Za Komisijo

               Frans TIMMERMANS

                  Prvi podpredsednik

            (1)  UL L 65, 11.3.2011, str. 1.


title: Sklep Evropskega parlamenta (EU) 2019/1428 z dne 26. marca 2019 o razrešnici glede izvrševanja splošnega proračuna Evropske unije za proračunsko leto 2017, oddelek VII – Odbor regij

text:
               27.9.2019

               SL

               Uradni list Evropske unije

               L 249/122

      SKLEP EVROPSKEGA PARLAMENTA (EU) 2019/1428
      z dne 26. marca 2019
      o razrešnici glede izvrševanja splošnega proračuna Evropske unije za proračunsko leto 2017, oddelek VII – Odbor regij
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0324/2018) (2),

                  —

                  ob upoštevanju letnega poročila Odbora regij organu, ki da razrešnico, o notranjih revizijah, opravljenih v letu 2017,

                  —

                  ob upoštevanju letnega poročila Računskega sodišča glede izvrševanja proračuna za proračunsko leto 2017 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije predložilo Računsko sodišče,

                  —

                  ob upoštevanju členov 314(10), 317, 318 in 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5) in zlasti členov 55, 99, 164, 165 in 166,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (6) in zlasti členov 59, 118, 260, 261 in 262,

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor (A8-0101/2019),

         1.

            podeli razrešnico generalnemu sekretarju Odbora regij glede izvrševanja proračuna Odbora regij za proračunsko leto 2017;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje Odboru regij, Evropskemu svetu, Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic, Evropskemu nadzorniku za varstvo podatkov in Evropski službi za zunanje delovanje ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017.

         (2)  UL C 348, 28.9.2018, str. 1.

         (3)  UL C 357, 4.10.2018, str. 1.

         (4)  UL C 357, 4.10.2018, str. 9.

         (5)  UL L 298, 26.10.2012, str. 1.

         (6)  UL L 193, 30.7.2018, str. 1.


Odločba Komisije z dne 07/10/2019 o razglasitvi združljivosti koncentracije s skupnim trgom (Zadeva št. COMP/M.9532 - GLENDOWER CAPITAL / INVESTINDUSTRIAL / HTG / ROTOR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/09/2019 o razglasitvi združljivosti koncentracije s skupnim trgom (Zadeva št. COMP/M.9529 - BC PARTNERS / VISTA EQUITY PARTNERS / ADVANCED COMPUTER SOFTWARE GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2019/1763 z dne 4. oktobra 2019 o določitvi stališča, ki se v imenu Evropske unije zastopa v Odboru strokovnjakov za tehnična vprašanja Medvladne organizacije za mednarodni železniški promet (OTIF), glede nekaterih sprememb specifikacije nacionalnih registrov vozil (NRV) in enotnih tehničnih predpisov – telematske aplikacije za tovorni promet (UTP TAF)

text:
                  24.10.2019

                  SL

                  Uradni list Evropske unije

                  L 270/79

         SKLEP SVETA (EU) 2019/1763
         z dne 4. oktobra 2019
         o določitvi stališča, ki se v imenu Evropske unije zastopa v Odboru strokovnjakov za tehnična vprašanja Medvladne organizacije za mednarodni železniški promet (OTIF), glede nekaterih sprememb specifikacije nacionalnih registrov vozil (NRV) in enotnih tehničnih predpisov – telematske aplikacije za tovorni promet (UTP TAF)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je h Konvenciji o mednarodnem železniškem prometu (v nadaljnjem besedilu: Konvencija COTIF) z dne 9. maja 1980, kakor je bila spremenjena z Vilenskim protokolom z dne 3. junija 1999, pristopila v skladu s Sklepom Sveta 2013/103/EU (1).

                     (2)

                     Vse države članice, razen Cipra in Malte, so pogodbenice Konvencije COTIF.

                     (3)

                     Člen 13 Konvencije COTIF določa, da mora med drugim Odbor strokovnjakov za tehnična vprašanja (v nadaljnjem besedilu: Odbor) zagotoviti delovanje Medvladne organizacije za mednarodni železniški promet (OTIF). V skladu s točko (e) člena 20 § 1 Konvencije COTIF ter členom 13 § § 1, 4 in 5 Dodatka G (ATMF) k tej konvenciji je Odbor strokovnjakov za tehnična vprašanja pristojen za sprejemanje sklepov o sprejetju ali spremembi specifikacije nacionalnih registrov vozil (NRV). V skladu s točko (b) člena 20 § 1 Konvencije COTIF ter členom 6 Dodatka F (APTU) k tej konvenciji je Odbor strokovnjakov za tehnična vprašanja pristojen za odločanje o sprejetju enotnih tehničnih predpisov – telematske aplikacije za tovorni promet (UTP TAF) ali določbe o spremembi enotnega tehničnega predpisa na podlagi Dodatka F (APTU) in Dodatka G (ATMF) h Konvenciji COTIF.

                     (4)

                     Odbor strokovnjakov za tehnična vprašanja se je na 12. seji, ki je potekala 12. in 13. junija 2019, dogovoril o začetku pisnega postopka za sprejetje sprememb specifikacije NRV in Dodatka I k UTP TAF.

                     (5)

                     Namen predlaganih sprememb je uskladiti specifikacijo NRV in UTP TAF z Izvedbenim sklepom Komisije (EU) 2018/1614 (2) oziroma Izvedbeno uredbo Komisije (EU) 2019/778 (3).

                     (6)

                     Predlagane spremembe so skladne s pravom in strateškimi cilji Unije, saj prispevajo k uskladitvi zakonodaje OTIF z ustreznim pravom Unije, zato bi jih Unija morala podpreti.

                     (7)

                     Primerno je določiti stališče, ki naj se v imenu Unije zastopa v Odboru strokovnjakov za tehnična vprašanja, saj bodo predlagane spremembe za Unijo zavezujoče –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v Odboru strokovnjakov za tehnična vprašanja Medvladne organizacije za mednarodni železniški promet (OTIF) v zvezi s spremembami specifikacije NRV in Dodatka I k UTP TAF, je naslednje:

                        (a)

                        glasovati v podporo spremembam specifikacije NRV, ki jih je predlagal Odbor strokovnjakov za tehnična vprašanja in kot so določene v delovnem dokumentu Odbora strokovnjakov za tehnična vprašanja TECH-19001-CTE12-5.1, ter

                        (b)

                        glasovati v podporo spremembam Dodatka I k UTP TAF, ki jih je predlagal Odbor strokovnjakov za tehnična vprašanja in kot so določene v delovnem dokumentu Odbora strokovnjakov za tehnična vprašanja TECH-18037-CTE12-5.2.

                  Stališče iz prvega odstavka izrazi Komisija.

            Člen 2
            Sklepi Odbora strokovnjakov za tehnična vprašanja se po sprejetju objavijo v Uradnem listu Evropske unije, vključno z navedbo datuma začetka veljavnosti.

            Člen 3
            Ta sklep začne veljati na dan sprejetja.

            V Luxembourgu, 4. oktobra 2019

                  Za Svet

                  Predsednica

               K. MIKKONEN

            (1)  Sklep Sveta 2013/103/EU z dne 16. junija 2011 o podpisu in sklenitvi Sporazuma med Evropsko unijo in Medvladno organizacijo za mednarodni železniški promet o pristopu Evropske unije h Konvenciji o mednarodnem železniškem prometu (COTIF) z dne 9. maja 1980, kakor je bila spremenjena z Vilenskim protokolom z dne 3. junija 1999 (UL L 51, 23.2.2013, str. 1).

            (2)  Izvedbeni sklep Komisije (EU) 2018/1614 z dne 25. oktobra 2018 o določitvi specifikacij za registre vozil iz člena 47 Direktive (EU) 2016/797 Evropskega parlamenta in Sveta ter o spremembi in razveljavitvi Odločbe Komisije 2007/756/ES (UL L 268, 26.10.2018, str. 53).

            (3)  Izvedbena uredba Komisije (EU) 2019/778 z dne 16. maja 2019 o spremembi Uredbe (EU) št. 1305/2014 v zvezi z upravljanjem nadzora sprememb (UL L 139I, 27.5.2019, str. 356).


Odločba Komisije z dne 14/11/2019 o razglasitvi združljivosti koncentracije s skupnim trgom (Zadeva št. COMP/M.9588 - SHELL ENERGY RETAIL / HUDSON ENERGY SUPPLY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2019/2025 z dne 18. novembra 2019 o podpisu, v imenu Evropske unije, in začasni uporabi Protokola o spremembi Mednarodne konvencije za ohranitev tunov v Atlantiku

text:
                  4.12.2019

                  SL

                  Uradni list Evropske unije

                  L 313/1

         SKLEP SVETA (EU) 2019/2025
         z dne 18. novembra 2019
         o podpisu, v imenu Evropske unije, in začasni uporabi Protokola o spremembi Mednarodne konvencije za ohranitev tunov v Atlantiku
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 13. maja 2013 pooblastil Evropsko komisijo, da začne pogajanja o spremembi Mednarodne konvencije za ohranitev tunov v Atlantiku (1) (v nadaljnjem besedilu: Konvencija ICCAT). Ta pogajanja so bila uspešno zaključena novembra 2018.

                     (2)

                     Protokol o spremembi Mednarodne konvencije za ohranitev tunov v Atlantiku (v nadaljnjem besedilu: Protokol), ki je rezultat teh pogajanj, bi moral izboljšati učinkovitost ICCAT in okrepiti ohranjanje in upravljanje vrst v okviru njenih pristojnosti.

                     (3)

                     V Uredbi (EU) št. 1380/2013 Evropskega parlamenta in Sveta (2) je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje živih morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti upravljalne in ohranitvene ukrepe, podpirati razvoj znanstvenega znanja in mnenja, postopoma odpraviti zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva. Protokol sledi tem ciljem.

                     (4)

                     V skladu s skupnim sporočilom Evropske komisije ter visokega predstavnika EU za zunanje zadeve in varnostno politiko z naslovom „Mednarodno upravljanje oceanov: agenda za prihodnost naših oceanov“ ter sklepi Sveta o navedenem skupnem sporočilu je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega vodenja glavna značilnost ukrepanja EU v okviru teh forumov. Protokol v celoti sledi tem ciljem.

                     (5)

                     Protokol bi bilo treba podpisati v imenu Unije.

                     (6)

                     Če začne Protokol za druge pogodbenice veljati, preden Unija zaključi svoje notranje ratifikacijske postopke, bi ga morala Unija začasno uporabljati od tega začetka veljavnosti do zaključka postopkov, potrebnih za začetek njegove veljavnosti za Unijo –

               SPREJEL NASLEDNJI SKLEP:

            Člen 1
            Podpis, v imenu Unije, Protokola o spremembi Mednarodne konvencije za ohranitev tunov v Atlantiku (v nadaljnjem besedilu: Protokol) se odobri s pridržkom sklenitve navedenega protokola.
            Besedilo Protokola je priloženo temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.

            Člen 3
            Protokol se v skladu s členom 13 Protokola in pod pogoji iz Protokola začasno uporablja od začetka njegove veljavnosti do zaključka postopkov, potrebnih za začetek njegove veljavnosti za Unijo.

            Člen 4
            Ta sklep začne veljati na dan sprejetja.

            V Bruslju, 18. novembra 2019

                  Za Svet

                  Predsednik

               J. LEPPÄ

            (1)  UL L 162, 18.6.1986, str. 34.

            (2)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).


title: Sklep Sveta (EU) 2019/2119 z dne 21. novembra 2019 o stališču, ki se v imenu Evropske unije zavzame na tretjem zasedanju konference pogodbenic Konvencije Minamata o živem srebru v zvezi s sprejetjem sklepa o določitvi pragov za odpadke z živim srebrom iz člena 11(2) navedene konvencije

text:
                  11.12.2019

                  SL

                  Uradni list Evropske unije

                  L 320/117

         SKLEP SVETA (EU) 2019/2119
         z dne 21. novembra 2019
         o stališču, ki se v imenu Evropske unije zavzame na tretjem zasedanju konference pogodbenic Konvencije Minamata o živem srebru v zvezi s sprejetjem sklepa o določitvi pragov za odpadke z živim srebrom iz člena 11(2) navedene konvencije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Konvencijo Minamata o živem srebru (1) (v nadaljnjem besedilu: Konvencija) je Unija sklenila s Sklepom Sveta (EU) 2017/939 (2), veljati pa je začela 16. avgusta 2017.

                     (2)

                     Na podlagi Sklepa MC-1/1 o poslovniku, ki ga je konferenca pogodbenic Konvencije sprejela na svojem prvem zasedanju, si morajo pogodbenice prizadevati, da soglasno dosegajo dogovore o vseh vsebinskih vprašanjih.

                     (3)

                     Konferenca pogodbenic Konvencije naj bi na svojem tretjem zasedanju od 25. do 29. novembra 2019 (COP3) sprejela sklep (v nadaljnjem besedilu: predlagani sklep) o pragih za odpadke z živim srebrom, kakor so opredeljeni v členu 11(2) Konvencije, ki bi posledično opredelil področje uporabe člena 11 (odpadki z živim srebrom) Konvencije. Za odpadke z živim srebrom, ki bi spadali v področje uporabe člena 11(2) Konvencije, bi morale veljati določbe v zvezi z ravnanjem na okolju varen način na podlagi člena 11(3) Konvencije. Zato bi bilo treba vsak prag, določen na podlagi s člena 11(2) Konvencije, tudi za odpadke, kontaminirane z živim srebrom ali živosrebrovimi spojinami, določiti na ravni, ki zagotavlja, da za vse takšne odpadke, ki predstavljajo nevarnost za zdravje ljudi ali okolje, veljajo določbe v zvezi z ravnanjem na okolju varen način.

                     (4)

                     Ustrezno je določiti stališče, ki se v imenu Unije zavzame v okviru COP3, ker bo predlagani sklep, če bo sprejet, imel pravne učinke, saj bodo morale pogodbenice Konvencije sprejeti ukrepe za njegovo izvajanje na nacionalni ali regionalni ravni ali na obeh.

                     (5)

                     Unija je znatno prispevala k oblikovanju določb Konvencije v zvezi z odpadki in k delu strokovnjakov med zasedanji, uvedenemu s Sklepom MC-2/2, ki ga je konferenca pogodbenic Konvencije sprejela na drugem zasedanju in ki je privedel do predlaganega sklepa.

                     (6)

                     Pravni red Unije že zdaj zahteva, da se z vsemi odpadki z živim srebrom iz člena 11(2) Konvencije ravna tako, da se ne ogroža zdravja ljudi in ne škoduje okolju, ne glede na vsebnost živega srebra v teh odpadkih.

                     (7)

                     Unija bi morala podpreti sprejetje le takšnega sklepa v okviru COP3, ki je v skladu s pravnim redom Unije –

               SPREJEL NASLEDNJI SKLEP:

            Člen 1
            Stališče, ki se v imenu Unije zavzame na tretjem zasedanju konference pogodbenic Konvencije Minamata o živem srebru (COP3), je, da se podpre sprejetje sklepa o pragih za odpadke z živim srebrom, ki je skladen s pravnim redom Unije.

            Člen 2
            Glede na razvoj dogodkov v okviru COP3 se lahko predstavniki Unije – v posvetovanju z državami članicami med usklajevalnimi srečanji na samem zasedanju – sporazumejo o podrobnejši opredelitvi stališča iz člena 1 v obsegu, ki je skladen s pravom Unije brez nadaljnjega sklepa Sveta.

            Člen 3
            Ta sklep začne veljati na dan sprejetja.

            V Bruslju, 21. novembra 2019

                  Za Svet

                  Predsednica

               H. KOSONEN

            (1)  UL L 142, 2.6.2017, str. 6.

            (2)  Sklep Sveta (EU) 2017/939 z dne 11. maja 2017 o sklenitvi Konvencije Minamata o živem srebru v imenu Evropske unije (UL L 142, 2.6.2017, str. 4).